Sâmbătă, 25 mai 2024, în jurul orei 08:35, polițiștii au oprit pentru control, pe DJ 546, în comuna Mărunței, un autoturism condus de un bărbat, în vârstă de 47 de ani, din comuna Melinești, județul Dolj. Polițiștii au procedat la testarea acestuia cu aparatul etilotest, rezultând o concentrație alcoolică de 0,55 mg/l alcool pur în aerul expirat. În cauza, a fost întocmit un dosar penal sub aspectul săvârșirii infracțiunii de conducerea unui vehicul sub influența alcoolului sau a altor substanțe.
„La data de 25 mai a.c., în jurul orei 08:35, polițiștii din cadrul Poliției municipiului Slatina au oprit pentru control, pe Drumul Județean 546, în comuna Mărunței, un autoturism condus de un bărbat, în vârstă de 47 de ani, din comuna Melinești, județul Dolj. Întrucât conducătorul auto emana halenă alcoolică, polițiștii au procedat la testarea acestuia cu aparatul etilotest, rezultând o concentrație alcoolică de 0,55 mg/l alcool pur în aerul expirat. Bărbatul a fost condus la o unitate spitalicească, în vederea prelevării mostrelor biologice de sânge, pentru stabilirea cu exactitate a alcoolemiei. În cauza, polițiștii au întocmit un dosar penal sub aspectul săvârșirii infracțiunii de conducerea unui vehicul sub influența alcoolului sau a altor substanțe”, a transmis IPJ Olt.